- Essalam ɛlikoum, khouna Adem Yahiaou ! Teqder tɛarrafna b’rouḥek? (win zedt, ama ɛam, el michwar taɛek ?
- Salam ! fi ɛamri 29 sna kbert Ya mḥaynek, zayed fi Alger w mrabbi f l’Algérie djewwazt 6 snin men ḥyati yaɛni moment important taɛ ḥyati win en-nass tabni biha chakhssiya dyalha djaweztha fi djanet (94-2000) qrit management des entreprises maɛalaqach gaɛ mɛa el Fen w khdemt f’had ed-domaine.
- Teqder tɛarrefna bel fen taɛek ? weqtech bdit tekhdem ɛla tsawer sosyal (idjtimaɛiyya) ?
- Ya kho ana men bekri nhab nssawer bessah makountch naɛref donc netkompliksa. Roḥ ya zman tlaqit mɛa ɛibad li qadrou ywerrouli mes capacités, actuellement ndir tssawer de la vie quotidienne (el ḥayat taɛ koull youm) bessaḥ ma nchoufhach yawmiyya nchoufha ḥayat nihaiyya. Ya kho kayen bezzaf nass ma traddch balha ɛla wladha wech balek nta fi une scène du quotidien. Nekdeb ɛlik loukan nqoullek waqtach bdit la photo sociale ɛla khaterchhouwa créneau li taḥt fih bla ma faqt ki bdit la foto ɛandha 3 snin bdit nssawer ɛfayess chabbin bessah makanouch yaɛadjbouni kanou ydjouni bezzaf naqssin b’chwiyya hatta lqit rohi ndour mɛa wlad l’blad w netmaɛɛen mɛahoum w mɛa benyanhoum (leurs constructions)
- Aḥkilna chwiya ɛla l’ekspérions (tadjriba) taɛek f’les expositions (el mɛaridh) ? kifech djazet ? kifech ken el kontakt maâ en-ness el ḥadrin?
- Ya kho ma ekspozitch bezzaf fi hyati deja 3 ans photographie mazalni nzid netɛallem, par contre les moments win ekspozit kenou khelwi ɛlakhaterch qdert naḥki mɛa el nass ɛla tssawri w ki naḥki ya djeddek ma neskoutch haha.
- Wech ɛdjebna fel khedma taɛek houwa bli tekhdem bezzef ɛla tsawer fi ḥoumet chaɛbiyya w nḥassouk qrib mell inchighalat taɛ el mouwatinin, mell machakil elli yɛaniw menha, qrib tani men khawetna ezzawaliyya. Yaɛni kayen bouɛd nidhali fi tsawrek w fel khedma taɛ Nta tdir es-sosyal w hadi ḥadja hayla. Taḥkilna chwiyya ɛla ennadhra taɛek l’tasswir el mounadhil (la photographie militante) ? kifech yeqder ykoun had en-nidhal (militantisme) ? wechnou houwa rayek fel fen taɛ ettaswir el mounadhil, el youm fi bledna ?
- Pour la photographie militante ana ma ḥawwestch ɛliha lqit roḥi ndafeɛɛla qadhiyya bla ma nfiq w nqollek !? Tant mieux (mziyya !) parce que quand je capture l’instant où les gens remarquent une injustice, fi ɛini rani nɛawen w nbayyaɛ el ḥogra wel je m’enfoutisme taɛ zmar deja nqollek la photo militante machi ghir ɛla zawaliya w li chaɛ Non c’est aussi pour sensibiliser les gens(bech nwaɛɛi, taḥsis en-ness). Bech nass tfiq mɛa roḥha w teftan, techtar, takhdem, terfed rassha ou tchammar ɛla yeddiha.
- Khdemt men qbel mɛa souwwarin sosyal kima nta ?ida ih, aḥkilna ɛla tadjriba mɛahoum
- La photo militante fi bladna ya saḥbi rahi swa tbezniss swa engagement mɛa el fotograf bessaḥ ana li naɛrafhom f’had ed-domaine ɛlabali bli yḥabbou el bled w madabihoum el omor tetsseggem bessaḥ ma lazemch ntiḥou bark fel ghalta taɛ foto (tswira) bla mesaj (message) (machi la foto li ma fihach mesaj, yaw el fotograf li maɛandouch mesaj)
- Wechnou houma el machariɛ (les projets) tawɛek fel moustaqbel el qrib/el bɛîd ?
- Ya kho rani ntallaɛ une entreprise inchallah une agence d’art et de conseils (fiha business ou fiha sensibilisation w conseil aux artistes)
Khoya Walid merci pour ces questions w inchalah nroḥou l’la coupe du monde
kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn hat_Latn bam_Latn fra_Latn fra_Latn